**GLAVA 03005 MINISTARSTVO OBRANE**

**III. OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA ZA 2024. GODINU**

**OBRAZLOŽENJE OPĆEG DIJELA**

**OBRAZLOŽENJE OSTVARENJA PRIHODA I RASHODA, PRIMITAKA I IZDATAKA**

U 2024. godini ukupni ostvareni prihodi glave 03005 Ministarstvo obrane iznosili su 1.409.250.996,04 eura ili 99,72% tekućeg plana za 2024. godinu. U odnosu na 2023. godinu, ukupni ostvareni prihodi u 2024. veći su za 36,61%. Prihodi su se koristili za financiranje redovne djelatnosti odnosno za podmirenje rashoda izvršavanih u 2024. godini. U 2024. godini izvršeni rashodi iznosili su 1.259.920.066,97 eura ili 99,22% tekućeg plana za 2024. godinu. U odnosu na 2023. godinu, ukupni izvršeni rashodi u 2024. veći su za 22,79%. U 2024. godini ukupni ostvareni prihodi veći su od ukupnih izvršenih rashoda za 149.330.929,07 eura.

U strukturi prihoda po ekonomskoj klasifikaciji, od 1.409.250.996,04 eura ukupno ostvarenih prihoda u 2024. godini, na prihode poslovanja se odnosilo 1.407.858.000,46 eura ili 99,90%, a preostali dio od 1.392.995,58 eura ili 0,10% se odnosio na prihode ostvarene od prodaje nefinancijske imovine. Od 1.407.858.000,46 eura ostvarenih prihoda poslovanja u 2024. godini, na prihode iz proračuna za financiranje rashoda odnosilo se 89,34% odnosno 1.257.815.593,80 eura, na pomoći od inozemnih vlada, međunarodnih organizacija i institucija i tijela EU odnosilo se 10,43% odnosno 146.814.833,58 eura, a preostalih 0,23% odnosno 3.227.573,08 eura odnosilo se na prihode od financijske imovine (iz dobiti trgovačkih društava) te prihode od prodaje roba i pruženih usluga. Ostvarenje prihoda poslovanja u 2024. godini u odnosu na 2023. godinu veće je za 36,65%. Prihodi od prodaje nefinancijske imovine ostvareni su u izvještajnom razdoblju u iznosu od 1.392.995,58 eura od prodaje stanova u vlasništvu Republike Hrvatske koji su dani na upravljanje Ministarstvu obrane, a temeljem Odluke o prodaji stanova u vlasništvu Republike Hrvatske kojima upravlja Ministarstvo obrane. Ostvarenje prihoda od prodaje nefinancijske imovine u 2024. godini u odnosu na 2023. godinu veće je za 7,05%.

U strukturi rashoda po ekonomskoj klasifikaciji, od 1.259.920.066,97 eura ukupno izvršenih rashoda u 2024. godini, na rashode poslovanja odnosilo se 791.617.938,15 eura ili 62,83%, a na izvršene rashode za nabavu nefinancijske imovine odnosilo se 468.302.128,82 eura ili 37,17%. Od 791.617.938,15 eura izvršenih rashoda poslovanja u 2024. godini, na rashode za zaposlene odnosilo se 64,79% odnosno 512.863.608,38 eura, na materijalne rashode odnosilo se 34,33%. ili 271.779.614,57 eura (najvećim dijelom na naknade zaposlenima, održavanje, energiju, prehranu, prijevoz, odjeću), a preostalih 0,88% ili 6.974.715,20 eura odnosilo se na financijske rashode, naknade građanima i kućanstvima u novcu (rashodi za stipendije, školarine i ostale naknade iz proračuna u novcu) te naknade šteta. Rashodi poslovanja u 2024. godini izvršeni su u visini od 98,83% plana, a u odnosu na 2023. godinu izvršenje je veće za 18,72%. Od 468.302.128,82 eura rashoda za nabavu nefinancijske imovine izvršenih u 2024. godini, 92,12% ili 431.396.053,56 eura odnosilo se na rashode za postrojenja i opremu (vojna, informacijska, komunikacijska, uredska, medicinska i ostala oprema), 7,59% ili 35.562.233,63 eura odnosilo se na građevinske objekte, a preostalih 0,29% ili 1.343.841,63 eura odnosilo se na nematerijalnu neproizvedenu i proizvedenu imovinu i prijevozna sredstva. Rashodi za nabavu nefinancijske imovine u 2024. godini izvršeni su u visini od 99,89 % plana, a u odnosu na 2023. godinu izvršenje je veće za 30,34%.

Po izvorima financiranja, od 1.409.250.996,04 eura ukupno ostvarenih prihoda u 2024. godini, na prihode ostvarene iz izvora 1 Opći prihodi i primici odnosilo se 88,83% ili 1.251.824.227,28 eura, na prihode ostvarene iz izvora 5 Pomoći odnosilo se 10,42% ili 146.814.833,58 eura (pomoći od inozemnih vlada, međunarodnih organizacija i institucija i tijela EU), a preostalih 0,75% ili 10.611.935,18 eura odnosio se na prihode ostvarene iz izvora 3 Vlastiti prihodi (prodaja roba i pružene usluge), izvora 4 Prihodi za posebne namjene (od uplate sredstava s osnove dobiti trgovačkog društva Agencija Alan d.o.o., u Državni proračun Republike Hrvatske za 2024. godinu, sukladno Odluci o visini, načinu i rokovima uplate sredstava trgovačkih društava u državnom vlasništvu u Državni proračun Republike Hrvatske za 2024. godinu), izvora 7 Prihodi od nefinancijske imovine i nadoknade štete s osnova osiguranja (prihodi od prodaje stanova u vlasništvu Republike Hrvatske koji su dani na upravljanje Ministarstvu obrane) i 8 Namjenski primici od zaduživanja. Od 1.259.920.066,97 ukupno izvršenih rashoda u 2024. godini, na rashode iz izvora 1 Opći prihodi i primici odnosilo se 99,36% ili 1.251.824.227,28 eura, a preostalih 0,64% ili 8.095.839,69 eura odnosilo se na rashode iz ostalih izvora: izvor 3 Vlastiti prihodi (za rashode nastale obavljanjem poslova od kojih su ostvareni prihodi i za rashode redovnog poslovanja), 4 Prihodi za posebne namjene (za opremanje), 5 Pomoći (za opremanje, naknade zaposlenima vezane uz NATO aktivnosti i energetske certifikate) i 8 Namjenski primici od zaduživanja (za obnovu zgrada oštećenih u potresu).

Ukupni rashodi u 2024. godini izvršeni su u okviru funkcijske klasifikacije 02 Obrana. Od 1.259.920.066,97 ukupno izvršenih rashoda, iznos od 1.235.882.748,91 eura ili 98,09% izvršen je u okviru funkcijske klasifikacije 021 Vojna obrana, a preostali dio od 24.037.318,06 eura ili 1,91% u okviru klasifikacije 023 Inozemna vojna pomoć.

Stanje novca u banci i blagajni 01.01.2024. iznosilo je 373.601,22 eura, a 31.12.2024. 611.426,68 eura.

**OBRAZLOŽENJE OSTVARENOG PRIJENOSA SREDSTAVA IZ PRETHODNE GODINE I PRIJENOSA SREDSTAVA U SLJEDEĆE RAZDOBLJE**

Iz 2023. u 2024. godinu preneseno je ukupno 11.786.484,25 eura neutrošenih prihoda iz prethodnih godina koji su se mogli koristiti za podmirenje rashoda u 2024. i isti su uključeni u rebalansirani plan za 2024. godinu. U izvoru 3 Vlastiti prihodi prenesena su sredstva iz 2023. u 2024. godinu u iznosu od 920.305,89 eura od ostvarenih prihoda od prodaje roba i pruženih usluga. U izvoru 4 Prihodi za posebne namjene prenesena su sredstva iz 2023. u 2024. godinu u iznosu od 4.088.898,38 eura od ostvarenih prihoda od uplata sredstava s osnove dobiti nakon oporezivanja Agencije Alan d.o.o., Zagreb u Državni proračun Republike Hrvatske i od uplate sredstava od Ministarstva unutarnjih poslova temeljem Sporazuma o suradnji u području zrakoplovne potrage i spašavanja. U izvoru 5 Pomoći prenesena su sredstva iz 2023. u 2024. godinu u iznosu od 1.833.662,01 eura od ostvarenih prihoda od inozemnih vlada, institucija i tijela Europske unije, međunarodnih organizacija i ostalih institucija. U izvoru 7 Prihodi od nefinancijske imovine i nadoknade štete s osnova osiguranja prenesena su sredstva iz 2023. u 2024. godinu u iznosu od 4.943.617,97 eura od ostvarenih prihoda od prodaje stanova temeljem Odluke o prodaji stanova u vlasništvu Republike Hrvatske kojima upravlja Ministarstvo obrane.

Iz 2024. u 2025. godinu prenosi se ukupno 161.117.413,32 eura neutrošenih prihoda iz prethodnih godina koji se mogu koristiti za podmirenje rashoda u 2025. godini. U izvoru 3 Vlastiti prihodi prenose se sredstva iz 2024. u 2025. godinu u iznosu od 1.194.621,00 eura od ostvarenih prihoda od prodaje roba i pruženih usluga. U izvoru 4 Prihodi za posebne namjene iz 2024. u 2025. godinu prenosi se iznos od 5.646.238,21 eura od ostvarenih prihoda od uplata sredstava s osnove dobiti nakon oporezivanja Agencije Alan d.o.o., Zagreb u Državni proračun Republike Hrvatske i od uplate sredstava od Ministarstva unutarnjih poslova temeljem Sporazuma o suradnji u području zrakoplovne potrage i spašavanja. U izvoru 5 Pomoći prenose se sredstva iz 2024. u 2025. godinu u iznosu od 147.976.057,56 eura od ostvarenih prihoda od inozemnih vlada, institucija i tijela Europske unije, međunarodnih organizacija i ostalih institucija. U izvoru 7 Prihodi od nefinancijske imovine i nadoknade štete s osnova osiguranja iz 2024. u 2025. godinu prenosi se iznos od 6.300.496,55 eura od ostvarenih prihoda od prodaje stanova temeljem Odluke o prodaji stanova u vlasništvu Republike Hrvatske kojima upravlja Ministarstvo obrane.

U sažetku računa prihoda i rashoda ukupni ostvareni prihodi u 2024. godini veći su od ukupnih izvršenih rashoda za 149.330.929,07 eura, što se poravnava s računom financiranja gdje razlika prenesenih prihoda iz 2023. u 2024. godinu i prenesenih prihoda iz 2024. u 2025. godinu iznosi -149.330.929,07 eura.